...........................................................................................................................................................

Meno a priezvisko, trvalý pobyt zákonného zástupcu

Adresát – VÚC

...................................................................................

**Vec: Žiadosť o poskytovanie služby včasnej intervencie**

Vážený p. predseda VÚC,

ako zákonný zástupca dieťaťa .............................................. nar. ...................................... rod. číslo ......................... trvalým pobytom...................................................................................................... ,

si Vás dovoľujem požiadať, v súlade s ust. § 33 zákona č. 448/2008 Z. z. a s ust. § 8 ods. 1 zákona č. 448/2008 Z. z., o zabezpečenie poskytovania služby včasnej intervencie môjmu dieťaťu ambulantnou/terénnou formou[[1]](#footnote-1).

Služba včasnej intervencie patrí podľa ust. § 12 ods. 1 písm. b) bod 5 zákona č. 448/2008 Z. z. medzi druhy sociálnej služby. Sociálna služba je v zákone č. 448/2008 Z. z. § 2 ods. 1 vymedzená ako *odborná činnosť, obslužná činnosť alebo ďalšia činnosť alebo súbor týchto činností, ktoré sú zamerané* podľapísm. a) *na prevenciu vzniku nepriaznivej sociálnej situácie, riešenie nepriaznivej sociálnej situácie alebo zmiernenie nepriaznivej sociálnej situácie fyzickej osoby, rodiny alebo komunity* a podľa písm. f) na *zabezpečenie starostlivosti o dieťa z dôvodu situácie v rodine, ktorá vyžaduje pomoc pri starostlivosti o dieťa*.

Nepriaznivá sociálna situácia je v zákone č. 448/2008 Z. z. § 2 ods. 2 vymedzená ako *ohrozenie fyzickej osoby sociálnym vylúčením alebo obmedzenie jej schopnosti sa spoločensky začleniť a samostatne riešiť svoje problémy.* Podľa zákona č. 448/2008 Z. z. § 2 ods. 5 sa za nepriaznivú sociálnu situáciu považuje situácia v rodine, ktorá vyžaduje pomoc pri starostlivosti o dieťa podľa odseku 1 písm. f).

Keďže sa môj syn/dcéra v dôsledku ťažkého zdravotného postihnutia ocitol/ocitla v nepriaznivej sociálnej situácii, poskytovanie služby včasnej intervencie, ako druhu sociálnej služby, je nevyhnutné na riešenie a zmiernenie tejto nepriaznivej sociálnej situácie a zabezpečenie ďalšieho správneho vývoja maloletého.

Povinnosťou vyššieho územného celku je podľa ust. § 8 ods. 1 zákona č. 448/2008 Z. z. zabezpečiť *dostupnosť sociálnej služby pre fyzickú osobu, ktorá je odkázaná na sociálnu službu, a právo výberu sociálnej služby za podmienok ustanovených týmto zákonom.* Podľa ust. § 8 ods. 3 zákona č. 448/2008 Z. z. je vyšší územný celok **povinný zabezpečiť** fyzickej osobe, ktorá žiada o zabezpečenie poskytovania sociálnej služby a na základe výberu poskytovateľa sociálnej služby touto fyzickou osobou, poskytovanie sociálnej služby u poskytovateľa sociálnej služby zapísaného do registra.

V súlade s ust. § 9 ods. 1 zákona č. 448/2008 Z. z. je poskytovateľ sociálnej služby povinný plánovať poskytovanie služby včasnej intervencie ***podľa individuálnych potrieb, schopností a cieľov prijímateľa sociálnej služby.***Súčasne je VÚC povinný rešpektovať Dohovor o právach osôb so zdravotným postihnutím, ktorý má v súlade s čl. 7 ods. 5 Ústavy Slovenskej republiky prednosť pred zákonmi Slovenskej republiky a ktorý v čl. 7 ods. 2 zakotvuje povinnosť, aby **prvoradým hľadiskom pri každej činnosti týkajúcej sa detí so zdravotným postihnutím bol najlepší záujem dieťaťa.**

**VÚC je teda povinný v rámci zabezpečovania poskytovania služby včasnej intervencie primárne brať ohľad na individuálne potreby dieťaťa, pričom jeho konanie musí byť v súlade s najlepším záujmom dieťaťa.** Ako zákonný zástupca/zákonná zástupkyňa môjho syna/dcéry som presvedčený/presvedčená, že poskytovanie služby včasnej intervencie je v jeho/jej najlepšom záujme.

(xx môžete uviesť ďalšie dôvody prečo si myslíte, že by maloletému včasná intervencia pomohla, napr. *môj syn prejavuje veľkú snahu o komunikáciu, rád sa učí nové veci, vyhľadáva nové podnety, rád je v kontakte s ľuďmi* a poskytovanie služby včasnej intervencie by mu výrazne pomohlo v rozvoji týchto schopností, záujmov, aktivít/ služba včasnej intervencie je môjmu synovi pravidelne poskytovaná a má pozitívne účinky na jeho zdravotný stav, avšak maloletému by veľmi prospelo, ak by mu táto služba bola poskytovaná častejšie/ pozitívne účinky služby včasnej intervencie na Jankovo zdravie potvrdil aj jeho lekár, pričom sa jednoznačne vyjadril, že pravidelnejšie poskytovanie tejto služby by pomohlo zlepšiť jeho zdravotný stav/ súčasné poskytovanie služby včasnej intervencie nie je dostačujúce a na zlepšenie zdravotného stavu maloletého je nevyhnutná intenzívnejšia starostlivosť,... xx)

Za kladné vybavenie žiadosti Vám vopred ďakujem.

Dňa............................ v.........................................

.........................................................

podpis zákonného zástupcu

**Prílohy:**

* Potvrdenie poskytovateľa zdravotnej starostlivosti o zdravotnom postihnutí maloletého

1. ((xx Ambulantná forma služby včasnej intervencie sa poskytuje v zariadení, do ktorého dieťa dochádza. Terénna forma služby včasnej intervencie sa poskytuje v domácom prostredí dieťaťa, alebo v jeho prirodzenom sociálnom prostredí. Terénna forma má prednosť pred ambulantnou. Ambulantná forma sa použije, ak terénna forma nie je vhodná, účelná, alebo dostatočne nerieši nepriaznivú sociálnu situáciu. (zdroj: zákon č. 448/2008 Z. z. §13 ods. 2,3 a zákon č. 448/2008 Z. z. § 33 ods. 4) po výbere formy túto poznámku vymažte xx)) [↑](#footnote-ref-1)